ગુજરાત રાજય સફાઈ કામદાર યુનિયન ભરૃચ નગરપાલિકાના સેનેટરી વિભાગના સફાઈ કામદારોએ બુધવારે પોતાની વિવિધ માંગણીઓ મુદ્દે પાલિકા પ્રમુખ આવેદનપત્ર પાઠવ્યુ હતુ જેમાં જણાવ્યુ હતુ કે, ૯ વર્ષ એક જ સંવર્ગમાં પુર્ણ કરનાર કામદારોને પ્રથમ ઉચ્ચત્તર પગાર ધોરણ, કાઠીયાવાડી સમાજના સફાઈ કામદારોને નોકરીમાં ર૪૦ દિવસ થયેલ હોય તો તેઓને ગણવેશ, રેનકોટ અને વરસાદી બૂટ આપવા, રાત્રિની નોકરી કરનાર સફાઈ કામદારોનો નીકળતો ૪ મહિનાનો બાકી પગાર વહેલી તકે આપવા સહિત વિવિધ પ્રશ્નોની રજૂઆત કરી હતી. . સાથે જ સેનેટરી ખાતામાં મુકાદમોની ખાલી જગ્યા ઉપર લાયકાત પ્રમાણે સફાઈ કામદારને સફાઈ કામદાર કમ મુકાદમ તરીકેની બઢતી આપવી તેમજ હેડ મુકાદમની જગ્યા ઉપર લાયકાત અને સિનિયોરીટીને ધ્યાને લઈ અનુસુચિત જાતિના મુકાદમને હેડ મુકાદમ તરીકે બઢતી આપવા માંગણી કરવામાં આવી હતી.